pythainlp/thai-wiki-dataset-v3 huggingface dataset:
พระยาชุมพร (พวย)

พระยาชุมพร (พวย) หรือ พระชุมพร (พวย) อดีตเจ้าเมืองชุมพรคนสุดท้ายแห่งราชอาณาจักรกรุงศรีอยุธยา
เมืองหน้าด่านชุมพร ตั้งแต่กรุงศรีอยุธยา จนถึง กรุงรัตนโกสินทร์ตอนต้น ถือว่าเป็นสนามรบรับข้าศึกหลายด้าน เจ้าเมืองเมืองหน้าด่าน เป็นผู้รั้งเมืองนั้น ต้องมีความชำนาญ การรบ การเดินเรือ และการเจรจาการค้าการศึก จึงมี กองทัพบก กองทัพเรือ ประจำเมืองชุมพรในยุคนี้
== ประวัติ ==
พระยาชุมพร (พวย) ทั้งชีวิตอยู่กับการรบเพื่อรักษาเมืองชุมพรไว้ให้ใด้ ซึ่งเมืองชุมพร เป็นเมืองท่าการค้าสำคัญ และเป็นดินแดนคอคอดกระ ที่ชาวต่างชาติ ไม่ว่าจะเป็นประเทศอังกฤษ หรือประเทศฝรั่งเศส ต้องการดินแดนแทบนี้ มาตั้งแต่กรุงศรีอยุธยา  ดังนั้นเจ้าเมืองชุมพร จะดำรงตำแหน่งแม่ทัพเรือด้วย
พระยาชุมพร (พวย) มีบุตร 2 คน เป็นเจ้าเมืองสมัยกรุงธนบุรีในระยะสั้นๆ ในช่วงบ้านเมืองไม่สงบ
1. พระยาชุมพร (มั่น) อดีตเจ้าเมืองชุมพร สมัยกรุงธนบุรี
2. พระยาวิชิตภักดีศรีพิชัยสงคราม (มี) อดีตเจ้าเมืองไชยา
== ผลงาน ==
พ.ศ.ไม่ปรากฏ - 2308 เจ้าเมืองชุมพรคนสุดท้าย แห่งราชอาณาจักรอยุธยา
พ.ศ. 2305 - 2308 นำกำลัง กองทัพบก กองทัพเรือ เข้ารักษาพระนครศรีอยุธยา จากค่ายขุนกระทิง มาตั้งรับกองทัพพม่าพร้อมสมเด็จพระจ้าตากสินมหาราช  กองทัพบกเมืองชุมพร ณ ค่ายบางบำหรุ บ้านบางบำหรุ เมืองราชบุรี และ กองทัพเรือเมืองชุมพร ค่ายบางกุ้ง บ้านบางกุ้ง เมืองราชบุรี จนกองทัพเมืองชุมพรแตกพ่ายต่อกองทัพพม่า เพื่อให้สมเด็จพระเจ้าตากสินมหาราช เดินทางเข้ารักษาพระนครศรีอยุธยา ส่วนกองทัพเรือเมืองชุมพรส่วนหนึ่งได้ล่วงหน้าไปเมืองจันทรบุรี เมืองตราด
== แหล่งข้อมูล ==
ผังสายสกุล ตุลยานนท์ และเครือญาติ : ศาสตรจารย์ จรุง ตุลยานนท์ บันทึกตาม คุณหญิงเอี่ยมราชดรุณรักษ์ (เอี่ยม ตุลยานนท์), หลวงราชดรุณรักษ์ (หม่อมราชวงศ์สะอาด อิสรเสนา) ซึ่งเป็นหลาน สมเด็จพระเจ้าตากสินมหาราช และพระบาทสมเด็จพระพุทธยอดฟ้าจุฬาโลก รัชกาลที่ 1
หนังสือไทยรบพม่า ของสมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ
== แหล่งข้อมูลอื่น ==
เว็บไซต์อย่างเป็นทางการของจังหวัด
เว็บไซต์ข้อมูลเมืองชุมพร
เจ้าผู้ครองนครชุมพร
ชาวไทยเชื้อสายจาม
บุคคลจากจังหวัดชุมพร
จำลอง ครุฑขุนทด

จำลอง ครุฑขุนทด รองหัวหน้าพรรครวมไทยสร้างชาติ อดีตสมาชิกสภาผู้แทนราษฎร อดีตรองหัวหน้าพรรคไทยรักไทย และอดีตรัฐมนตรีช่วยว่าการกระทรวงศึกษาธิการ 2 สมัย จำลองเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553 นอกจากนี้จำลองยังเป็นหนึ่งในผู้ก่อตั้งกลุ่ม 16
== ประวัติ ==
จำลอง เกิดเมื่อวันที่ 17 ธันวาคม พ.ศ. 2490 ที่อำเภอด่านขุนทด จังหวัดนครราชสีมา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรชั้นสูง เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
== การทำงาน ==
จำลอง เคยทำงานเป็นทนายความ ต่อมาได้เข้าสู่งานการเมือง โดยเป็นสมาชิกสภาผู้แทนราษฎรจังหวัดนครราชสีมา สังกัดพรรคชาติไทย ในปี พ.ศ. 2523 ซึ่งเป็นการเลือกตั้งซ่อมแทนนายมงคล สุคนธขจร ที่ได้ถึงแก่กรรมแล้ว หลังจากนั้น จำลองได้ย้ายมาสังกัดพรรคปวงชนชาวไทย ในระหว่างปี พ.ศ. 2531 – 2535 และย้ายมาสังกัดพรรคสามัคคีธรรม และพรรคชาติพัฒนา ที่ต่อมาได้ถูกยุบรวมเข้ากับพรรคไทยรักไทย
จำลอง เคยได้รับการแต่งตั้งให้ดำรงตำแหน่งรองเลขาธิการนายกรัฐมนตรี ในปี พ.ศ. 2533 และดำรงตำแหน่งเลขานุการรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2535 กระทั่งในปี พ.ศ. 2539 จำลองได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของพลเอก ชวลิต ยงใจยุทธ และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการอีกครั้ง ในรัฐบาล ดร.ทักษิณ ชินวัตร ในปี พ.ศ. 2544 และเป็นรองหัวหน้าพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ในปี พ.ศ. 2561 จำลองได้ย้ายมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง กระทั่งปี พ.ศ. 2565 จำลองได้ลาออกจากการเป็นสมาชิกพรรคพลังประชารัฐและย้ายมาสังกัด พรรครวมแผ่นดิน และได้รับเลือกให้ดำรงตำแหน่งเลขาธิการพรรค ต่อมาในวันที่ 23 ธันวาคม พ.ศ. 2565 เขาได้ยื่นหนังสือลาออกจากการเป็นสมาชิกพรรครวมแผ่นดิน พร้อมลาออกจากตำแหน่งกรรมการบริหารพรรคและตำแหน่งเลขาธิการพรรค
จากนั้นจำลองได้สมัครเป็นสมาชิกพรรครวมไทยสร้างชาติพร้อมกับได้รับแต่งตั้งให้ดำรงตำแหน่งรองหัวหน้าพรรค
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
สมาชิกสภาผู้แทนราษฎร
บุคคลจากอำเภอด่านขุนทด
ทนายความชาวไทย
นักการเมืองไทย
สมาชิกสภาผู้แทนราษฎรจังหวัดนครราชสีมา
สมาชิกสภาผู้แทนราษฎรไทยแบบบัญชีรายชื่อ
พรรคประชาธิปัตย์
พรรคชาติไทย
พรรคเอกภาพ
พรรคสามัคคีธรรม
พรรคชาติพัฒนา (พ.ศ. 2535)
พรรคไทยรักไทย
พรรคพลังประชารัฐ
พรรครวมแผ่นดิน
พรรครวมไทยสร้างชาติ
บุคคลจากคณะนิติศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
เจมี คาร์เรเกอร์

เจมส์ ลี ดังคัน "เจมี" คาร์เรเกอร์ (James Lee Duncan "Jamie" Carragher) เกิดเมื่อวันที่ 28 มกราคม ค.ศ. 1978 เป็นอดีตนักฟุตบอลชาวอังกฤษ เคยเล่นในตำแหน่งกองหลัง ให้กับสโมสรฟุตบอลลิเวอร์พูลในพรีเมียร์ลีก เป็นอดีตรองกัปตันทีมและเป็นหนึ่งในผู้เล่นของสโมสรที่ลงแข่งมากที่สุดเป็นอันดับ 2 โดยประกาศเลิกเล่นในเดือนกุมภาพันธ์ ค.ศ. 2013
== วงการฟุตบอลกับลิเวอร์พูล (1996–2013) ==
ฤดูกาล 2011-2012 คาร์เรเกอร์ลงเล่นในเกมลีก 21 นัด ในฤดูกาลนี้ถือว่าเป็นยุคที่ตกต่ำของลิเวอร์พูลเลยก็ว่าได้ เนื่องจากได้อันดับ 8 ของตารางและขาดผู้เล่นหลักๆไปเยอะ แต่ก็สามารถนำทีมได้แชมป์ ลีกคัพ มาได้ ด้วยการยิงจุดโทษตัดสินชนะ คาร์ดิฟฟ์ซิตี ผลประตูรวม 3-2 และนำทีมไปสู่รอบชิงชนะเลิศ เอฟเอคัพ แต่ก็แพ้ เชลซี ไปด้วยสกอร์ 2-1 อย่างน่าเสียดาย
ฤดูกาล 2012-2013 คาร์เรเกอร์ลงเล่นในเกมลีก 24 นัด เป็นฤดูกาลสุดท้ายของ คาร์เรเกอร์ และได้ลงสนามเป็นตัวจริงในช่วงปลายฤดูกาล นัดสุดท้ายของ คาร์เรเกอร์ คือในนัดที่ ลิเวอร์พูล เอาชนะ ควีนส์พาร์กเรนเจอส์ 1-0 ผลงานในพรีเมียร์ลีก ได้อันดับ 7 ของตารางทำให้ ลิเวอร์พูล ไม่ได้ไปเล่นฟุตบอลยุโรป คาร์เรเกอร์ ลงเล่นทั้งหมด 737 นัด ยิงได้ 5 ประตู
== เกียรติประวัติ ==
=== สโมสร ===
ลิเวอร์พูล
*เอฟเอคัพ 2 สมัย : 2001, 2006
* ลีกคัพ 3 สมัย : 2001, 2003, 2012
* เอฟเอคัพชุดเยาวชน 1 สมัย : 1995-96
* เอฟเอคอมมูนิตีชีลด์ 2 สมัย : 2001, 2006
* ยูฟ่าคัพ 1 สมัย : 2001
* ยูฟ่าซูเปอร์คัพ 2 สมัย : 2001, 2005
* ยูฟ่าแชมเปียนส์ลีก 1 สมัย:2005
=== เกียรติประวัติส่วนตัว ===
ทีมยอดเยี่ยมของพีเอฟเอ (1): 2006
Liverpool Player of the Year Award (3): 1999, 2005, 2007
Freedom of the Metropolitan Borough of Sefton (1): 2008
Honorary Fellowship from Liverpool John Moores University (1): 2012
== สถิติ ==
===ลิเวอร์พูล===
=== ทีมชาติอังกฤษ ===
1 – เคยเลิกเล่นให้กับทีมชาติในปี 2008 และ 2009
== อ้างอิง ==
== แหล่งข้อมูลอื่น ==
Official website 
LFC History Profile
นักฟุตบอลชาวอังกฤษ
นักฟุตบอลทีมชาติอังกฤษ‎
ผู้เล่นสโมสรฟุตบอลลิเวอร์พูล
ผู้เล่นในพรีเมียร์ลีก
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นในฟุตบอลชิงแชมป์แห่งชาติยุโรป 2004
บุคคลจากเทศมณฑลเมอร์ซีย์ไซด์
กองหลังฟุตบอล
ผู้เล่นในชุดชนะเลิศยูฟ่าแชมเปียนส์ลีก
อีเอฟแอลลีกวัน

อีเอฟแอลลีกวัน (EFL League One) หรือ ลีกวัน หรือ สกายเบตลีกวัน (Sky Bet League 1) ซึ่งเป็นชื่อตามผู้สนับสนุน เป็นฟุตบอลลีก อันดับสูงสุดอันดับ 2 และสูงสุดอันดับ 3 ของการแบ่งชั้นของระบบฟุตบอลอังกฤษ
ลีกวันเริ่มมีมาตั้งแต่ฤดูกาล 2004–05 โดยก่อนหน้านี้รู้จักในชื่อ ฟุตบอลลีกเซคันด์ดิวิชัน ก่อนการเริ่มพรีเมียร์ลีกและฟุตบอลลีกเติร์ดดิวิชัน
==ประวัติ==
==โครงสร้างของลีก==
===การเลื่อนชั้น===
ทีมอันดับ 1 และ 2 (แชมป์และรองแชมป์) จะได้เลื่อนชั้นไปเล่นในฟุตบอลลีกแชมเปียนชิปโดยอัตโนมัติ และทีมอันดับ 3-6 จะได้สิทธิ์เตะเพลย์ออฟ เพื่อหาแชมป์เพลย์ออฟขึ้นไปเล่นในฟุตบอลลีกแชมเปียนชิปอีก 1 ทีม ในขณะเดียวกัน ทีมอันดับ 22-24 ในฟุตบอลลีกแชมเปียนชิป จะต้องตกชั้นลงมาเล่นในฟุตบอลลีกวันแทน
===การตกชั้น===
สำหรับการตกชั้นไปเล่นในฟุตบอลลีกทูของสโมสรในฟุตบอลลีกวันนั้น ทีมอันดับ 21-24 จะต้องตกชั้นลงมาเล่นในลีกทู ในขณะเดียวกัน ทีมอันดับ 1, 2, 3 และแชมป์เพลย์ออฟ (ทีมอันดับ 4-7) ในฟุตบอลลีกทู จะได้สิทธิ์เลื่อนชั้นมาเล่นในฟุตบอลลีกวันแทน
== สโมสรที่เข้าร่วม (ฤดูกาล 2019–2020) ==
==ทีมชนะเลิศ==
== แหล่งข้อมูลอื่น ==
เว็บไซต์หลักอย่างเป็นทางการ
ฟุตบอลในประเทศอังกฤษ
 
ฟุตบอลลีกระดับสาม
*2
รัฐบาลผสม

รัฐบาลผสม (coalition government) หมายถึง คณะรัฐมนตรีในการปกครองระบบรัฐสภาซึ่งพรรคการเมืองหลายพรรคได้ร่วมมือกันจัดตั้งรัฐบาล สาเหตุที่นำไปสู่การก่อตั้งรัฐบาลผสมนั้นส่วนใหญ่เนื่องมาจากไม่มีพรรคการเมืองใดได้รับเสียงข้างมากในรัฐสภา รัฐบาลผสมยังอาจก่อตั้งขึ้นในกรณีที่เกิดปัญหาระดับชาติหรือวิกฤตการณ์ ยกตัวอย่างเช่น ระหว่างช่วงสงคราม เพื่อให้รัฐบาลมีระดับความชอบธรรมทางการเมืองที่สูง ขณะที่ยังได้มีบทบาทในการลดความขัดแย้งทางการเมืองภายใน ในช่วงเวลาดังกล่าว พรรคการเมืองอาจประกอบกันขึ้นเป็นรัฐบาลแห่งชาติ ซึ่งประกอบด้วยพรรคการเมืองทุกพรรค เมื่อรัฐบาลผสมเกิดแนวคิดที่ต่างกัน จะมีการอภิปรายไม่ไว้วางใจคณะรัฐมนตรี
รัฐบาล
พรรคการเมือง
ประสม สุสุทธิ

นายประสม สุสุทธิ ช่างแทงหยวกชื่อดังเมืองเพชร  ผู้ถวายงานแทงหยวกประดับตกแต่งพระจิตกาธานในงานพระราชพิธีพระราชทานเพลิงพระศพสมเด็จพระศรีนครินทราบรมราชชนนี ในวันที่ 9 มีนาคม พ.ศ. 2539 และเคยถวายงานการแทงหยวกตกแต่งพระจิตกาธานในงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระเมรุมณฑลพิธีท้องสนามหลวง ในวันที่ 14 พฤศจิกายน พ.ศ. 2551 
==  ประวัติ ==
นายประสม สุสุทธิ  เกิดเมื่อวันที่ 19 พฤษภาคม พ.ศ. 2464 ณ บ้านเลขที่ 111/6 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี บิดาชื่อ นายประเสริฐ มารดาชื่อ นางทองดี จบการศึกษาชั้นมัธยมศึกษาปีที่ 8 จากโรงเรียนประจำจังหวัดเพชรบุรี (วัดคงคาราม) หรือ โรงเรียนพรหมานุสรณ์จังหวัดเพชรบุรี ในปัจจุบัน เมื่อ พ.ศ. 2482 จากนั้นไปศึกษาต่อที่มหาวิทยาลัยธรรมศาสตร์และการเมือง ได้รับประกาศนียบัตรการบัญชีชั้นสูง นายประสม สุสุทธิ
=== ประวัติการทำงาน ===
เมื่อจบการศึกษาเข้าทำงานที่ธนาคารแห่งประเทศไทย ต่อมาลาออกเป็นครูสอนศิลปะที่โรงเรียนคงคารามอยู่ 8 ปี จึงลาออกมาประกอบอาชีพทางศิลปะและการช่าง
=== ชีวิตครอบครัว ===
นายประสม สุสุทธิสมรสกับ นางพนอ เหมศรี ซึ่งจบการศึกษาการช่างชั้นสูง จากโรงเรียนสตรีการช่างชุมพร เมื่อ พ.ศ. 2495 นายประสมและนางพนอ สุสุทธิ มีบุตรเป็นชายล้วน ทั้งหมด 8 คน
=== เสียชีวิต ===
ได้เสียชีวิตเมื่อ 2 กุมภาพันธ์ พ.ศ. 2554 เมื่อเวลา 22.25 น. ณ โรงพยาบาลพระจอมเกล้าจังหวัดเพชรบุรี
== ผลงาน ==
การเขียนและออกแบบธนบัตร ฉบับละ 1,000 บาท ซึ่งเป็นธนบัตรที่มีลายไทยทั้งสองด้านร่วมกับอาจารย์ช่วง สเลลานนท์ ช่างเขียนเอกของกระทรวงการคลัง ได้เขียนธนบัตรชนิดต่าง ๆ ของธนาคารแห่งประเทศไทย งานตกแต่งสร้างศาลาและเขียนลายไทยในงานศิลปะต่าง ๆ ทั้ง ออกแบบศาลาทรงไทย วาดลายไทย แทงหยวก ออกแบบปูนปั้น วาดสัตว์หิมพานต์ วาดภาพจากวรรณคดี แบบฉบับศิลปะเมืองเพชร
== อ้างอิง ==
บุคคลจากอำเภอเมืองเพชรบุรี
บุคคลจากโรงเรียนพรหมานุสรณ์จังหวัดเพชรบุรี  บุคคลที่เสียชีวิตในปี พ.ศ. 2554
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
บุคคลที่เกิดในปี พ.ศ. 2464
ชีไดรฟ์มีเครซี

"She Drives Me Crazy" เป็นซิงเกิลของ ไฟน์ยังแคนนิบอลส์ จากอัลบั้ม The Raw and the Cooked เพลงนี้ได้ขึ้นอันดับที่ 5 ต่อมาได้เป็นซิงเกิลของวงอังกฤษในเดือนมกราคม ค.ศ. 1989 (ยังได้จำหน่ายในวันปีใหม่) ก่อนที่จะติดอันดับที่ 1 บนบิลบอร์ดฮอต 100 ในอเมริกาเมื่อวันที่ 15 เมษายน 1989 นอกจากนี้ยังปรากฏในอัลบั้ม The Raw and Cooked ก่อนจะออกจำหน่ายอัลบั้มในเดือนถัดไป
==มิวสิกวีดีโอ==
มิวสิกวีดีโอได้ผลิตขึ้นสำหรับเพลงนี้โดย Philippe Decouflé และ Pedro Romhanyi
==อ้างอิง==
ซิงเกิลในปี พ.ศ. 2532
ซิงเกิลอันดับ 1 ในบิลบอร์ดฮอต 100
นิรันดร์ นาเมืองรักษ์

นิรันดร์ นาเมืองรักษ์ สมาชิกสภาผู้แทนราษฎรจังหวัดร้อยเอ็ด สังกัดพรรคเพื่อไทย และอดีตผู้อำนวยการพรรคเพื่อไทย
== ประวัติ ==
นิรันดร์ นาเมืองรักษ์ เกิดเมื่อวันที่ 1 มีนาคม พ.ศ. 2492 ที่อำเภอเสลภูมิ จังหวัดร้อยเอ็ด สำเร็จการศึกษาระดับปริญญาตรี สาขาการพัฒนาชุมชน จากมหาวิทยาลัยราชภัฏมหาสารคาม
นิรันดร์ นาเมืองรักษ์ สมรสกับมะลิวัลย์ นาเมืองรักษ์ ปี พ.ศ. 2512 มีบุตร 4 คน คือ พรนภัส หนึ่งฤทัย  ภัสธารีย์ และนรากร นาเมืองรักษ์
== งานการเมือง ==
นิรันดร์ นาเมืองรักษ์ เป็นสมาชิกสภาผู้แทนราษฎร จังหวัดร้อยเอ็ด ตั้งแต่ พ.ศ. 2529 ในสังกัดพรรคกิจสังคม แต่ในการเลือกตั้งเดือนกันยายน พ.ศ. 2535 และการเลือกตั้ง พ.ศ. 2538 ไม่ได้รับการเลือกตั้ง ต่อมาในการเลือกตั้ง พ.ศ. 2539 จึงได้ย้ายมาสังกัดพรรคความหวังใหม่ และได้กลับเข้ามาสู่งานการเมืองอีกครั้ง กระทั่งเมื่อมีการยุบพรรคความหวังใหม่เข้ารวมกับพรรคไทยรักไทย จึงได้ลงสมัครในสังกัดในนามพรรคไทยรักไทย ต่อมาได้ย้ายเข้าร่วมกับพรรคพลังประชาชน และพรรคเพื่อไทย อันเนื่องมาจากการยุบพรรคไทยรักไทย และพรรคพลังประชาชน แต่การเลือกตั้งในปี พ.ศ. 2550 นิรันดร์ นาเมืองรักษ์ ไม่ได้รับการเลือกตั้ง โดยแพ้ให้กับผู้สมัครจากพรรคเพื่อแผ่นดิน รวมถึงการเลือกตั้งซ่อมในเวลาต่อมาอีกด้วย
นิรันดร์ นาเมืองรักษ์ เคยได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ผู้ช่วยเลขานุการรัฐมนตรีว่าการกระทรวงคมนาคม และเป็นประธานคณะกรรมาธิการการสื่อสารและโทรคมนาคม สภาผู้แทนราษฎร
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
สมาชิกสภาผู้แทนราษฎร
บุคคลจากอำเภอเสลภูมิ
นักการเมืองไทย
สมาชิกสภาผู้แทนราษฎรจังหวัดร้อยเอ็ด
พรรคกิจสังคม
พรรคชาติไทย
พรรคความหวังใหม่
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
บุคคลจากมหาวิทยาลัยราชภัฏมหาสารคาม
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
บอร์คโลน

บอร์คโลน (Borgloon) หรือ โลซ (Looz) เป็นเมืองและเทศบาลในมณฑลลิมเบิร์กของประเทศเบลเยียม ในปี ค.ศ. 1976 บอร์คโลนได้รับการเปลี่ยนแปลงฐานะเป็นเทศบาลและได้รวมเขตย่อยอีก 12 เขตย่อยเข้ามาไว้ด้วยกัน โดยมีประชากรมากกว่า 10,000 คนอาศัยอยู่ในพื้นที่ 5,111 เฮกตาร์ ภาษาราชการของบอร์คโลนเป็นภาษาดัตช์ แต่ประชากรหลายคนโดยเฉพาะผู้สูงอายุใช้ภาษาถิ่นสำเนียงลิมเบิร์กตะวันตก
== แหล่งข้อมูลอื่น ==
เว็บไซต์อย่างเป็นทางการของบอร์คโลน 
เมืองในจังหวัดลิมบืร์ค (ประเทศเบลเยียม)
คลองหลวงแพ่ง

คลองหลวงแพ่ง เป็นคลองชลประทานที่เชื่อมต่อระหว่างคลองประเวศบุรีรมย์กับคลองนครเนื่องเขต ขุดขึ้นในสมัยพระบาทสมเด็จพระจุลจอมเกล้าเจ้าอยู่หัว ในปัจจุบันคลองหลวงแพ่งเป็นเส้นแบ่งเขตการปกครองระหว่างเขตหนองจอกและเขตลาดกระบัง กรุงเทพมหานคร กับอำเภอบางน้ำเปรี้ยวและอำเภอเมืองฉะเชิงเทรา จังหวัดฉะเชิงเทรา
==ประวัติ==
คลองหลวงแพ่งขุดตั้งแต่คลองประเวศบุรีรมย์ฝั่งเหนือขึ้นไปถึงคลองนครเนื่องเขตเป็นระยะทาง 383 เส้น 15 วา (15.35 กิโลเมตร) กว้าง 4 วา ลึก 3 ศอก ยืนขึ้นไปจากคันคลองฝั่งละ 26 เส้น เริ่มขุดระหว่างเดือนธันวาคม พ.ศ. 2431 ถึงเดือนมกราคม พ.ศ. 2433 โดยหลวงแพ่งซึ่งเป็นกรมการเมืองนครเขื่อนขันธ์ขอพระราชทานพระบรมราชานุญาตขุดคลองที่ตำบลทุ่งกาหลง ฝั่งเหนือ แขวงนครเขื่อนขันธ์
ในครั้งนั้นหลวงแพ่งมีหน้าที่ดูแลการจับจองที่ดินทำกินและเก็บค่าจับจองจากราษฎร แต่หลังจากลงทุนได้สักพักก็ประสบปัญหาด้านการเงินเพราะต้องใช้เงินทุนจำนวนมาก ทำให้ขุดไม่สำเร็จ
==การใช้พื้นที่==
ตลาดหลวงแพ่งตั้งอยู่บริเวณสามแยกที่คลองประเวศบุรีรมย์ตัดกับคลองหลวงแพ่ง ในอดีตตลาดแห่งนี้รุ่งเรืองมาก เรียกได้ว่ามีร้านค้า 100 ห้องก็เต็มทุกห้อง ค้าขายของกินของใช้ ร้านทองในย่านนี้มีมากกว่า 10 ร้าน มีเรือมาจอดเทียบฝั่งคึกคักทั้งกลางวันและกลางคืน แต่ปัจจุบันมีร้านค้าเปิดอยู่ไม่กี่คูหา
==อ้างอิง==
หลวงแพ่ง
หลวงแพ่ง
หลวงแพ่ง
หลวงแพ่ง
โบราณสถานในกรุงเทพมหานคร
แอน วาร์ด

แอน วาร์ด คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 15 ของรายการอเมริกาส์เน็กซ์ท็อปโมเดล
นางแบบอเมริกัน
บีเอ็ม-21 แกรด

เครื่องยิงจรวดบีเอ็ม-21 (БМ-21 "Град"; BM-21 "Grad" launch vehicle; BM ย่อมาจาก boyevaya mashina หรือ ‘combat vehicle’) เป็นเครื่องยิงจรวดหลายลำกล้องแบบติดตั้งท้ายรถบรรทุกของสหภาพโซเวียต ใช้กับจรวด M-21OF ขนาดเส้นผ่านศูนย์กลาง 122 ม.ม.
ระบบจรวดแบบนี้ได้รับการพัฒนาในช่วงต้นทศวรรษ 1960 เพื่อแทนที่เครื่องยิงจรวดบีเอ็ม-14 ขนาด 140 ม.ม. รุ่นก่อนหน้า โดยพัฒนามาจากเครื่องยิงจรวดคัตยูชา (บีเอ็ม-13) ที่ใช้งานมาตั้งแต่ยุคสงครามโลกครั้งที่สอง เริ่มประจำการครั้งแรกในปี ค.ศ. 1963  ปัจจุบันเครื่องยิงจรวดรุ่นนี้มีประจำการในหลายสิบประเทศในกลุ่มประเทศสนธิสัญญาวอร์ซอ  และได้รับการพัฒนาเพิ่มเติมเพื่อผลิตขึ้นใช้เองสำหรับกองทัพเบลารุส ยูเครน จีน เชโกสโลวาเกีย อียิปต์ เกาหลีเหนือ อิหร่าน ปากีสถาน โรมาเนีย และแอฟริกาใต้
ระบบยิงจรวดแบบนี้ ประกอบด้วยเครื่องยิงจรวดจำนวน 40 ลำกล้อง (4 แถวๆละ 10 ลำกล้อง) ติดตั้งบนรถบรรทุก 6 ล้อ และรถบรรทุกจรวดจำนวน 60 ลูก สำหรับบรรจุจรวดใหม่ ในหนึ่งหน่วยใช้ทหารประจำการ 5 นาย สามารถยิงจรวดทั้งหมด 40 ลูกได้ภายใน 20 วินาที และบรรจุใหม่ได้ใน 10 นาที จรวดแต่ละลูกมีความยาว 2.87 เมตร (9 ฟุต 5 นิ้ว) มีพิสัยยิง 20-30 กิโลเมตร น้ำหนักหัวรบ 20 กิโลกรัม
==อ้างอิง==
ปืนใหญ่อัตตาจรสหภาพโซเวียต
ปืนใหญ่อัตตาจรอิหร่าน
เครื่องยิงจรวดหลายลำกล้อง
คริสตา ไวต์

คริสตา ไวต์ คือ นางแบบแฟชั่นชาวแอฟริกัน-อเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 14 ของรายการอเมริกาส์เน็กซ์ท็อปโมเดล
นางแบบอเมริกัน
ชาวอเมริกันเชื้อสายแอฟริกา
วิตนีย์ ทอมป์สัน

วิทนีย์ ทอมป์สัน คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 10 ของรายการอเมริกาส์เน็กซ์ท็อปโมเดล
นางแบบอเมริกัน
ฐานิสร์ เทียนทอง

ฐานิสร์ เทียนทอง (ชื่อเล่น: หนึ่ง; เกิด: 30 กรกฎาคม พ.ศ. 2512) เป็นนายกองค์การบริหารส่วนจังหวัดสระแก้ว อดีตรัฐมนตรีช่วยว่าการกระทรวงอุตสาหกรรม และอดีตรัฐมนตรีช่วยว่าการกระทรวงมหาดไทย ในรัฐบาลของยิ่งลักษณ์ ชินวัตร อดีตเลขาธิการพรรคประชาราช อดีตสมาชิกสภาผู้แทนราษฎรจังหวัดสระแก้ว อดีตประธานหอการค้าจังหวัดสระแก้ว และ ปัจจุบันเป็นสมาชิกพรรคพลังประชารัฐ
== ประวัติ ==
ฐานิสร์ เทียนทอง เกิดเมื่อวันที่ 30 กรกฎาคม พ.ศ. 2512 ที่ อ.วัฒนานคร จ.สระแก้ว (ตอนยังเป็นส่วนหนึ่งของ จ.ปราจีนบุรี ในขณะนั้น) เป็นบุตรคนโตของพิเชษฐ์ เทียนทอง กับขวัญเรือน เทียนทอง อดีตสมาชิกวุฒิสภาจังหวัดสระแก้ว มีน้องชายน้องสาว คือ อนุรักษ์ เทียนทอง ตรีนุช เทียนทอง และบดี เทียนทอง
ฐานิสร์ สำเร็จการศึกษาระดับมัธยมศึกษาจากโรงเรียนสระแก้ว และปริญญาตรีจากสถาบันราชภัฏรำไพพรรณี และปริญญาโท สาขาการบริหารการศึกษา จากมหาวิทยาลัยบูรพา
== การทำงาน ==
ฐานิสร์ เทียนทอง ประกอบธุรกิจในจังหวัดสระแก้ว และได้รับแต่งตั้งเป็นประธานหอการค้าจังหวัดสระแก้ว ในระหว่างปี พ.ศ. 2538-พ.ศ. 2539 จากนั้นมาจึงได้เข้ามาทำงานการเมือง โดยการเป็นสมาชิกสภาผู้แทนราษฎรจังหวัดสระแก้ว ในสังกัดพรรคความหวังใหม่ พรรคไทยรักไทย และพรรคประชาราชตามลำดับ โดยฐานิสร์ เทียนทอง ได้รับตำแหน่งเลขาธิการพรรคประชาราช ต่อมาในเดือนพฤษภาคม พ.ศ. 2554 ได้ย้ายไปร่วมงานกับพรรคเพื่อไทย พร้อมกับ ตรีนุช เทียนทอง สรวงศ์ เทียนทอง และสมาชิกพรรคประชาราชอีกจำนวนหนึ่ง
ฐานิสร์ เทียนทอง เคยได้รับตำแหน่งที่ปรึกษารัฐมนตรีว่าการกระทรวงมหาดไทย (เสนาะ เทียนทอง) ที่ปรึกษารองนายกรัฐมนตรีและรัฐมนตรีว่าการกระทรวงศึกษาธิการ (สุขวิช รังสิตพล) ที่ปรึกษารัฐมนตรีช่วยว่าการกระทรวงมหาดไทย (สรอรรถ กลิ่นประทุม) และที่ปรึกษารองนายกรัฐมนตรี (สุวิทย์ คุณกิตติ) และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของนางสาวยิ่งลักษณ์ ชินวัตร ต่อมาได้ปรับไปรับตำแหน่งรัฐมนตรีช่วยว่าการกระทรวงอุตสาหกรรม  (ครม.ยิ่งลักษณ์ 3) กระทั่งได้รับโปรดเกล้าฯ ให้พ้นจากความเป็นรัฐมนตรีในเดือนมิถุนายน พ.ศ. 2556
ใน พ.ศ. 2561 ฐานิสร์ได้ย้ายมาร่วมงานกับ พรรคพลังประชารัฐ ปี พ.ศ. 2566 ชนะเลือกตั้งได้รับตำแหน่งนายกองค์การบริหารส่วนจังหวัดสระแก้ว
== รางวัลและเกียรติยศ ==
ฐานิสร์ เทียนทอง ได้รับพระราชทานยศกองอาสารักษาดินแดนเป็น นายกองเอก ฐานิสร์ เทียนทอง เมื่อ พ.ศ. 2552
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
พรรคประชาราช
บุคคลจากอำเภอวัฒนานคร
สกุลเทียนทอง
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดสระแก้ว
นายกองค์การบริหารส่วนจังหวัดสระแก้ว
พรรคความหวังใหม่
พรรคไทยรักไทย
พรรคประชาราช
พรรคเพื่อไทย
พรรคพลังประชารัฐ
บุคคลจากมหาวิทยาลัยราชภัฏรำไพพรรณี
บุคคลจากคณะศึกษาศาสตร์ มหาวิทยาลัยบูรพา
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้บังคับบัญชาและเจ้าหน้าที่กองอาสารักษาดินแดน
ซาลีชา สโตเวอร์

ซาลีชา ลาชอน สโตเวอร์ คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 9 ของรายการอเมริกาส์เน็กซ์ท็อปโมเดล
== อ้างอิง ==
นางแบบอเมริกัน
ชาวอเมริกันเชื้อสายแอฟริกา
เอเดรียน เคอร์รี

เอเดรียน เคอร์รี คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 1 ของรายการอเมริกาส์เน็กซ์ท็อปโมเดล
== อ้างอิง ==
นางแบบอเมริกัน
ชาวอเมริกันเชื้อสายอิตาลี
ตัวเขียน

ตัวเขียน (cursive) มาจากภาษาละติน (cursivus) แปลว่า การไหล หมายถึงรูปแบบการเขียนด้วยลายมือชนิดใดชนิดหนึ่ง ถูกออกแบบขึ้นเพื่อใช้ในการเขียนจดหมายหรือจดบันทึกอย่างรวดเร็ว ตัวเขียนของอักษรละติน อักษรซีริลลิก และอักษรอาหรับ เป็นต้น ตัวอักษรจะเชื่อมติดกันเป็นคำ ทำให้คำหนึ่ง ๆ ถูกเขียนด้วยเส้นเดียวแต่ซับซ้อน
การเขียน
อักษรวิจิตร
โยแอนนา เฮาส์

โยแอนนา เฮาส์ คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 2 ของรายการอเมริกาส์เน็กซ์ท็อปโมเดล
นางแบบอเมริกัน
ชาวอเมริกันเชื้อสายแคนาดา
ชาวอเมริกันเชื้อสายเม็กซิโก
ไนมา โมรา

ไนมา โมรา คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 4 ของรายการอเมริกาส์เน็กซ์ท็อปโมเดล
นางแบบอเมริกัน
ชาวอเมริกันเชื้อสายเม็กซิโก
ชาวอเมริกันเชื้อสายแอฟริกา
ชาวอเมริกันเชื้อสายไอริช
พุทธศาสนิกชนชาวอเมริกัน
นิโคล ลิงก์เลตเทอร์

นิโคล ลิงก์เลตเทอร์ (Nicole Linkletter) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 5 ของรายการอเมริกาส์เน็กซ์ท็อปโมเดล
นางแบบอเมริกัน
แดนี อีแวนส์

แดเนียล 'แดนี' อีแวนส์ (Danielle "Dani" Evans) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 6 ของรายการอเมริกาส์เน็กซ์ท็อปโมเดล
นางแบบอเมริกัน
ชาวอเมริกันเชื้อสายแอฟริกา
เฟร์นันโด โยเรนเต

เฟร์นันโด ฆาบิเอร์ โยเรนเต ตอร์เรส (Fernando Javier Llorente Torres, ; เกิดเมื่อวันที่ 26 กุมภาพันธ์ ค.ศ. 1985) เป็นนักฟุตบอลชาวสเปน เคยเล่นให้กับหลายสโมสรที่มีชื่อเสียงในตำแหน่งกองหน้า มีชื่อเล่นว่า เอลเรย์เลออน (El Rey León)
== อ้างอิง ==
==แหล่งข้อมูลอื่น==
กองหน้าฟุตบอล
นักฟุตบอลชาวสเปน
นักฟุตบอลชาวบาสก์
นักฟุตบอลชาวนาวาร์
นักฟุตบอลทีมชาติสเปน
ผู้เล่นในลาลิกา
ผู้เล่นในเซเรียอา
ผู้เล่นอัตเลติกเดบิลบาโอ
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลเซบิยา
ผู้เล่นสโมสรฟุตบอลสวอนซีซิตี
ผู้เล่นสโมสรฟุตบอลทอตนัมฮอตสเปอร์
ผู้เล่นในฟุตบอลโลก 2010
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในชุดชนะเลิศฟุตบอลโลก
แคริดี อิงลิช

แคริดี อิงลิช คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 7 ของรายการอเมริกาส์เน็กซ์ท็อปโมเดล
นางแบบอเมริกัน
ชาวอเมริกันเชื้อสายอังกฤษ
ชาวอเมริกันเชื้อสายเดนมาร์ก
ชาวอเมริกันเชื้อสายไอริช
ชาวอเมริกันเชื้อสายนอร์เวย์
ชาวอเมริกันเชื้อสายเดนมาร์ก
ชาวอเมริกันเชื้อสายเยอรมัน
ชาวอเมริกันเชื้อสายลักเซมเบิร์ก
แจสลีน กอนซาเลซ

แจสลีน กอนซาเลซ คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งรองชนะเลิศ ในฤดูกาลที่ 8 ของรายการอเมริกาส์เน็กซ์ท็อปโมเดล
== อ้างอิง ==
นางแบบอเมริกัน
ชาวอเมริกันเชื้อสายปวยร์โตรีโก‎
อิปไซลอนแอนดรอมิดา เอ

}
อิปไซลอนแอนดรอมิดา เอ (Upsilon Andromedae A) เป็นดาวแคระสีเหลือง-ขาวในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา ณ ตอนนี้ (พ.ศ. 2553) มีดาวเคราะห์นอกระบบ 4 ดวงที่ได้รับการยืนยันแล้วว่าโคจรอยู่รอบดาวฤกษ์เอกของระบบนี้ ดาวเคราะห์ทั้งสี่มีลักษณะเป็นดาวเคราะห์คล้ายดาวพฤหัสบดี อิปไซลอนแอนดรอมิดา เอเป็นดาวฤกษ์ดวงแรกในแถบลำดับหลักที่มีการค้นพบระบบดาว เคราะห์ซึ่งมีสมาชิกหลายดวง และเป็นดวงแรกในหมู่ดาวฤกษ์ประเภทระบบดาวหลายดวงซึ่งมีสมาชิกในระบบดาว เคราะห์หลายดวง อิปไซลอนแอนดรอมิดาเป็นดาวฤกษ์ในลำดับที่ 21 ในจำนวน 100 เป้าหมายแรกของโครงการค้นหาดาวเคราะห์คล้ายโลก (Terrestrial Planet Finder) ขององค์การนาซ่า
กลุ่มดาวแอนดรอมิดา
อิปไซลอนแอนดรอมิดา บี (ดาวเคราะห์)

อิปไซลอนแอนดรอมิดา บี (Upsilon Andromedae b; υ Andromedae b / υ And b / υ Andromedae Ab / υ And Ab ) หรืออิปไซลอนแอนดรอมิดา เอบี เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอในระยะทางที่ใกล้ที่สุด ดาวเคราะห์ดวงนี้ถูกประกาศการค้นพบพร้อมกันกับ 55 ปู บี และ เทา คนเลี้ยงสัตว์ บี เมื่อเดือนมิถุนายน ปีพ.ศ. 2539 อิปไซลอนแอนดรอมิดา บีก็เป็นดาวพฤหัสร้อนดวงแรกๆที่ถูกพบ อิปไซลอนแอนดรอมิดา บีเป็นดาวเคราะห์ที่มีมวลสูง จึงน่าจะเป็นดาวแก๊สยักษ์ กล้องโทรทรรศน์อวกาศสปิตเซอร์ได้ค้นพบว่าดาวเคราะห์ดวงนี้มีอุณหภูมิประมาณ -20℃ ถึง 230℃ ในด้านที่ไม่ได้หันหน้าเข้าดาวเอกของมันและ 1,400℃ ถึง 1,650℃ ในด้านที่หันหน้าเข้าดาวเอกของมัน ซึ่งคล้ายกับดาวพุธ และด้านหลังของดาวเคราะห์ดวงนี้ สามารถเห็นสีแดงท่วมเต็มไปหมด คงมีจุดๆเดียวบริเวณขั้วดาวเคราะห์ที่เห็นเป็นรอยด่างเพราะเป็นจุดไกลที่สุด
== สีดาวเคราะห์ ==
สีของดาวเคราะห์น่าจะอยู่ในสีโทนร้อน เช่นสีแดง สีส้ม สีเหลือง ฯลฯ เพราะโคจรอยู่ใกล้ดาวเอกของมันมาก
== จุดร้อนประหลาด ==

นักดาราศาสตร์ได้ค้นพบจุดร้อนประหลาดบนดาวเคราะห์ดวงนี้ แล้วก็ยังตั้งข้อเสนอว่ามี่จุดร้อนที่เกิดขึ้นจากผลกระทบของดาวเอกของมันบนดาวเคราะห์ดวงนี้ด้วย
== การมีดาวบริวาร ==
นักวิจัยหลายคนคาดว่าด้านที่ถูกแสงแดดของดาวเคราะห์ดังกล่าวอาจหันเข้าหาดวงฤกษ์ของมันตลอดเวลาด้วยแรงไทดัล เหมือนกับกรณีที่ดวงจันทร์หันด้านเดิมเข้าหาโลกเสมอซึ่งเกิดจากเวลาที่ใช้หมุนรอบตัวเองเท่ากับเวลาที่ดวงจันทร์ใช้โคจรรอบโลก จึงไม่น่าสามารถที่จะมีดาวบริวารได้ แต่ ณ ตอนนี้ คงไม่อาจพิสูจน์ได้จากเทคโนโลยีสมัยนี้
==อ้างอิง==
==แหล่งข้อมูลอื่น==
กลุ่มดาวแอนดรอมิดา
ดาวเคราะห์นอกระบบที่ค้นพบในปี พ.ศ. 2539
ดาวเคราะห์นอกระบบ
ดาวพฤหัสบดีร้อน
ดาวเคราะห์นอกระบบที่ตรวจพบโดยวิธีวัดความเร็วแนวเล็ง